**

KONKURRANSEREGLER**

FØRKOMMERSIELL ANSKAFFELSE

AV

FORSKNINGS- OG UTVIKLINGSTJENESTER

 **FangstID**

**AUTOMATISERT OG DIGITALISERT FISKERIKONTROLL**

*Saksnummer: 22/12542*

**Innhold**

[1 KONKURRANSE OM FØRKOMMERSIELT KJØP 3](#_Toc113021567)

[2 OPPDRAGET 6](#_Toc113021568)

[2.1 Konkurransedokumenter 6](#_Toc113021569)

[2.2 Oppdragsgiver 6](#_Toc113021570)

[2.3 Beskrivelse av leveransen 6](#_Toc113021571)

[2.4 Immaterielle rettigheter 6](#_Toc113021572)

[2.5 Språk 6](#_Toc113021573)

[2.6 Fremdriftsplan 6](#_Toc113021574)

[2.7 Deltilbud 6](#_Toc113021575)

[2.8 Spørsmål til konkurransedokumentene 7](#_Toc113021576)

[2.9 Oppdatering av konkurransedokumentene 7](#_Toc113021577)

[2.10 Offentlighet 7](#_Toc113021578)

[2.11 Avvisning 7](#_Toc113021579)

[3 BAKGRUNN FOR PROSJEKTET 8](#_Toc113021580)

[4 REGLER FOR INNGÅELSE OG GJENNOMFØRING AV EN FØRKOMMERSIELL ANSKAFFELSE 8](#_Toc113021581)

[4.1 Utvelgelse av idé/konsept (fase 0) 8](#_Toc113021582)

[4.2 Gjennomføring av forsknings- og utviklingsprosjektet (fase 1-3) 9](#_Toc113021583)

[4.3 Tidsplan for gjennomføring av førkommersiell anskaffelse 10](#_Toc113021584)

[5 KVALIFIKASJONSKRAV 11](#_Toc113021585)

[5.1 Leverandørens registrering, autorisasjon mv. 11](#_Toc113021586)

[5.2 Konsortier og underleverandører 12](#_Toc113021587)

[5.3 Det europeiske egenerklæringsskjemaet 12](#_Toc113021588)

[6 TILDELINGSKRITERIER 12](#_Toc113021589)

[7 INNLEVERING AV TILBUD I KONKURRANSEN 13](#_Toc113021590)

[8 VEDLEGG 14](#_Toc113021591)

# KONKURRANSE OM FØRKOMMERSIELT KJØP

Denne konkurransen gjennomføres som en førkommersiell anskaffelse. Den førkommersielle anskaffelsen gjennomføres i henhold til de bestemmelser som framgår av konkurransedokumentene (se pkt. 2.1).

Førkommersielle anskaffelser er en metode for anskaffelser av forsknings- og utviklingstjenester som gjennomføres i henhold til unntaksbestemmelsen (§ 2-5) i forskrift om offentlige anskaffelser av 12. august 2016 nr. 974. Dette innebærer at lov og forskrift om offentlige anskaffelser ikke kommer til anvendelse for denne konkurransen. Førkommersielle anskaffelser kan brukes når det er behov for å utvikle løsninger som per i dag ikke finnes i markedet.

Skissen nedenfor gir et skjematisk bilde av den førkommersielle anskaffelsesprosessen:

Den førkommersielle anskaffelsen begynner som en idékonkurranse hvor markedet inviteres til å løse en konkret utfordring. Produktidéene evalueres opp mot tildelingskriterier (se pkt.6).

Fiskeridirektoratet vil inngå forsknings- og utviklingsavtaler med de leverandørene som har de beste idéforslagene. For fasene 2 og 3 vil det inngås avropsavtaler som baserer seg på forsknings- og utviklingsavtalen. Totalt vil det inngås avtaler med inntil 7 leverandører.

Utviklingsprosessen deles opp i ulike faser:

* Fase 1 (utarbeidelse av løsningsforslag)
* Fase 2 (utvikling av prototype)
* Fase 3 (felttest av prototypen)

Etter hver fase evalueres utviklingsarbeidet i de ulike utviklingsløpene opp mot tildelingskriteriene i avropsavtalene for fase 2 og 3. Følgelig vil de beste løsningsforslagene fra fase 1 inviteres videre til fase 2 (utvikling av prototype). I fase 2 vil de beste prototypene inviteres videre til fase 3 (felttesting av prototypen).

Tabell 1 visert tentativt hvilke totale finansieringsrammer som er satt for prosjektet med hensyn til tildeling av midler og antall leverandører som får anledning til å delta i hver fase, samt tidsramme for gjennomføring av de ulike fasene. Ubenyttede midler fra en fase vil kunne overføres til neste fase.

**Tabell 1:** Tentativ oversikt over finansiering og tidsramme for de ulike prosjektfasene.

|  |  |  |  |
| --- | --- | --- | --- |
| Fase | Antall leverandører | Tidsramme | Total tildelingsramme (NOK) |
| Fase 1 – Utarbeidelse av løsningsforslag | Inntil 7 | 4 måneder | 1 750 000 (250 000 x 7)  |
| Fase 2 – Utvikling av prototype | Inntil 5 | 12 måneder | 10 000 000 (2 000 000 x 5)  |
| Fase 3 – Felttesting av prototypen | Inntil 3 | 14 måneder | 7 500 000 (2 500 000 x 3)  |

Det vil inngås avropskontrakter for de leverandører som går videre til fase 2 og 3. Avropskontraktene inneholder oppdragsgivers eventuelle presisering av kravene i bilag 1 og nye krav for fasen, en samarbeids- og fremdriftsplan for fasen. Kontrakten avsluttes for de leverandørene som ikke går videre i konkurransen. For oversikt over avtalens gjennomføring, se skissen nedenfor:



Et eventuelt kjøp av løsning gjennomføres som en separat anskaffelse (kommersiell anskaffelse), og er ikke en del av denne konkurransen. En eventuell kommersiell anskaffelse vil bli åpen for alle leverandører i markedet.

Se pkt. 4 i dette dokumentet for mer detaljert informasjon om hvordan den førkommersielle anskaffelsen gjennomføres.

# OPPDRAGET

## Konkurransedokumenter

Konkurransedokumentene består av to deler:

1. Konkurranseregler med vedlegg
2. Forsknings- og utviklingsavtale om førkommersielt kjøp

## Oppdragsgiver

[Fiskeridirektoratet](https://www.fiskeridir.no/Om-oss), heretter kalt oppdragsgiver, er myndighetenes rådgivende og utøvende organ innen fiskeri- og havbruksforvaltning i Norge. Oppdragsgiver er underlagt Nærings- og fiskeridepartementet.

Oppdragsgivers kontaktpersoner er:

|  |  |
| --- | --- |
| Navn: | Ole Høstmark |
| e-post | Ole.hostmark@fiskeridir.no  |
| Navn: | Thord Monsen |
| e-post | Thord.monsen@fiskeridir.no  |
| Navn: | Helena Mikalsen |
| e-post | Helena.mikalsen@fiskeridir.no  |

For denne konkurransen skal all kontakt/kommunikasjon kun foregå med Oppdragsgivers oppgitte kontaktperson.

## Beskrivelse av leveransen

Kundens beskrivelse av leveransen følger av bilag 1 (Kunden behovsbeskrivelse og krav til løsningsforslag, prototype og felttesting) i forsknings- og utviklingsavtale om før-kommersielt kjøp.

## Immaterielle rettigheter

Regulering av immaterielle rettigheter fremgår av vedlagte forsknings og utviklingsavtale om førkommersielt kjøp.

## Språk

All skriftlig og muntlig kommunikasjon i forbindelse med denne konkurransen skal foregå på norsk eller engelsk. Språkkravet gjelder også selve tilbudet.

## Fremdriftsplan

Fremdriftsplan for inngåelse av forsknings- og utviklingsavtale om før-kommersielt kjøp følger av pkt. 4.3 i dette dokumentet.

## Deltilbud

Det er ikke adgang til å gi tilbud kun på deler av oppdraget.

## Spørsmål til konkurransedokumentene

Oppdragsgiver oppfordrer leverandøren til å sette seg godt inn i konkurransedokumentene og stille spørsmål dersom noe er uklart. Dersom det oppdages feil i konkurransedokumentene, bes det om at dette formidles skriftlig til oppdragsgivers kontaktperson.

Eventuelle spørsmål leverandørene måtte ha til konkurransedokumentene må fremmes innen fristen som fremgår i pkt. 4.3.1. Spørsmål skal sendes skriftlig via EU-supply sitt konkurransegjennomføringsverktøy (KGV). Alle spørsmål vil bli besvart i anonymisert form og gjort tilgjengelig for alle som har meldt interesse for konkurransen i konkurransegjennomføringsverktøyet.

## Oppdatering av konkurransedokumentene

Oppdragsgiver har rett til å foreta rettelser, suppleringer eller endringer i konkurransedokumentene. Dersom oppdragsgiver har behov for å gjøre vesentlige endringer kan konkurransen avlyses og kunngjøres på nytt.

Eventuelle rettelser, suppleringer eller endringer av konkurransedokumentene, samt spørsmål og svar i anonymisert form, vil bli formidlet samtidig til alle leverandører som har blitt invitert til å levere tilbud

##  Offentlighet

Dersom Leverandøren mener at deler av deres tilbud inneholder forretningshemmeligheter og følgelig er unntatt offentlig innsyn, bes leverandøren også om å fremlegge en sladdet versjon av tilbudet. Ved begjæring om innsyn skal oppdragsgiver uavhengig av dette vurdere hvorvidt opplysningene er av en slik art at oppdragsgiver plikter å unndra de fra offentlighet.

## Avvisning

Det er ikke anledning å ta vesentlige forbehold mot noen av vilkårene i konkurransedokumentene. Tilbud som inneholder vesentlige forbehold eller vesentlige avvik fra konkurransedokumentene, kan bli avvist.

Oppdragsgiver kan også avvise tilbud som på grunn av avvik, forbehold, feil, ufullstendigheter, uklarheter eller lignende kan medføre tvil om hvordan tilbudet skal bedømmes i forhold til de øvrige tilbudene.

# BAKGRUNN FOR PROSJEKTET

I juni 2018, ble det ved kongelig resolusjon utnevnt et utvalg som skulle utrede fremtidens fiskerikontroll (fiskerikontrollutvalget). Utvalget la i november 2019 fram sin utredning i form av NOU 2019: 21 Framtidens fiskerikontroll.

Fiskerikontrollutvalget fant at den største utfordringen for dagens ressurskontroll er manglende verifiserbare data om høsting, omsetning, bearbeiding og fiskens videre vei til markedet. Dette skaper et handlingsrom for lovbrudd og vanskeliggjør et effektivt kontrollarbeid. Mangel på verifiserte data gjør det også vanskelig både for næringen å oppfylle forventninger fra importland og markedsaktører om sporing gjennom verdikjeden, og for forvaltningen å kunne sikre gyldigheten av dokumentasjonen som er fremlagt av næringen.

Det er en gjennomgående utfordring at data som fiskerinæringen i dag er pålagt å registrere og rapportere til norske myndigheter er basert på selvangivelse og manuelle registreringer. Selv om rapporteringsløsningene i all hovedsak er elektroniske, registreres opplysningene som oftest manuelt i systemene uten at det stilles krav om dokumentasjon som kan etterprøves. I tillegg mangler myndighetene tilgang til sentrale data i verdikjeden, blant annet fra den minste flåten og fra bearbeidingsleddet. Det gjør det svært vanskelig for kontrollmyndighetene å verifisere gyldigheten av innrapporterte data.

FangstID-programmet er Fiskeridirektoratets satsing for å imøtekomme fiskerikontrollutvalgets anbefalinger. Målsettingen er å sikre korrekt og etterrettelig registrering av ressursuttaket så tett opp mot selve ressursuttaket som mulig ved hjelp av at nye teknologiske løsninger utvikles og tas i bruk om bord på fiske- og fangstfartøy. Tilnærmingen vil sikre verifiserbar dokumentasjonen knyttet til ressursuttaket, og danne et sterkt grunnlag for videre sporbarhet og transparens gjennom verdikjeden. Initiativet vil være et viktig bidrag for å etterkomme fiskerikontrollutvalgets anbefalinger om å opprette et helhetlig dokumentasjonssystem for alle parter involvert i fiskerinæringen. FangstID-programmets visjon er at «hver fisk teller», samt at vi får «mer kontroll, med mindre kontroll», ved å automatisere ressurskontrollen.

# REGLER FOR INNGÅELSE OG GJENNOMFØRING AV EN FØRKOMMERSIELL ANSKAFFELSE

## Utvelgelse av idé/konsept (fase 0)

Gjennomføring av konkurransen omfatter følgende stadier:

1. Kunngjøring av førkommersiell anskaffelse

Konkurransen starter når konkurransedokumentene har blitt kunngjort på Doffin. Konkurransedokumentene består av konkurranseregler og den førkommersielle utviklingsavtalen («avtalen») med bilag.

I behovsbeskrivelsen, bilag 1 til avtalen, beskrives utfordringen som oppdragsgiver ønsker å løse og de krav oppdragsgiver stiller til løsningen. Leverandører som ønsker å starte et forsknings- og utviklingsløp for å løse utfordringen oppfordres til å sende inn en idéskisse til løsning. Kun de leverandørene som oppfyller kvalifikasjonskravene, vil få sin idéskisse evaluert i konkurransen. Se pkt. 5 for en nærmere beskrivelse av kvalifikasjonskravene.

1. Utarbeidelse av tilbud med idéskisse:

Leverandører som ønsker å inngå en avtale med oppdragsgiver, utarbeider en idéskisse på bakgrunn av konkurransedokumentene. Idéskissen sendes til oppdragsgiver, sammen med kvalifikasjonsdokumentene og bekreftelse på at leverandør ønsker å være med i konkurransen til oppdragsgiver innen tilbudsfristens utløp, sammen med kvalifikasjonsdokumentene og bekreftelse på at leverandør ønsker å være med i konkurransen.

Leverandører har mulighet til å stille spørsmål til konkurransedokumentene før utløp av spørsmålsfristen som fremgår av den tentative fremdriftsplanen.

1. Evaluering av tilbud med idéskisse

Alle leverandører som oppfyller kvalifikasjonskravene, vil få sine idéskisser evaluert.

Evalueringen av idéskissen vil bli foretatt på grunnlag av tildelingskriteriene i pkt. 6.1.

1. Presentasjon av idéskisse

Leverandører kan bli invitert til å presentere idéskissen i forbindelse med evaluering av tilbudene.

1. Forhandlinger

Leverandørene kan bli invitert til forhandlinger for å klargjøre og eventuelt forbedre sin idéskisse, sitt løsningsforslag, prototype og/eller sitt forslag til felttesting. Det er opp til oppdragsgiver å avgjøre om det skal føres forhandlinger eller ikke, herunder hvem forhandlingene gjennomføres med og hvordan, i de ulike fasene.

1. Signering av avtale

Oppdragsgiver signerer avtale med de leverandørene som er kvalifisert og har de beste idéskissene, basert på evaluering av tildelingskriteriene i pkt. 6.1.

## Gjennomføring av forsknings- og utviklingsprosjektet (fase 1-3)

Forsknings- og utviklingsprosjektet gjennomføres med følgende faser:

**FASE 1: Utvikling av løsningsforslag**

* Med utgangspunkt i idéskissen skal leverandøren utarbeide et løsningsforslag for prototype basert på oppdragsgivers krav satt i avtalens bilag 1.
* Løsningsforslaget evalueres som angitt i avropsavtalen for fase 2 (denne gjøres tilgjengelig i god tid før fase 1 avsluttes). I fase 2 signerer oppdragsgiver avropsavtale med leverandørene som tilbyr/fremviser de beste løsningene, med inntil fem leverandører. Oppdragsgiver vil avslutte avtalen med de leverandørene som ikke får avropsavtale i fase 2.

**FASE 2: Utvikling av en prototype**

* Med utgangspunkt i løsningsforslaget skal leverandøren utarbeide en prototype basert på oppdragsgivers krav satt i avtalens bilag 1 og avropsavtalen for fase 2.
* Prototypen evalueres som angitt i avropsavtalen for fase 3 (denne gjøres tilgjengelig i god tid før fase 2 avsluttes). I fase 2 signerer oppdragsgiver avropsavtale med leverandørene som tilbyr/fremviser de beste prototypene, med minimum to og inntil tre leverandører. Oppdragsgiver vil avslutte avtalen med de leverandørene som ikke får avropsavtale i fase 3.

**FASE 3: «Felttesting av løsning»**

* Med utgangspunkt i prototypen skal leverandøren utarbeide en plan for felttesten basert på de krav oppdragsgiver har fremsatt i avtalens bilag 1 og avropsavtalen for fase 3.

## Tidsplan for gjennomføring av førkommersiell anskaffelse

### Viktige datoer for gjennomføring av fase 0

Oppdragsgiver har lagt opp til følgende tidsrammer:

|  |
| --- |
| **FASE 0 – UTVELGELSE AV IDÉ/KONSEPT** |
| **Aktivitet** | **Tidspunkt** |
| Åpent tilbudsmøte for gjennomgang av konkurranseregler | 14.09.2022 kl. 12.00-1400 |
| Frist for å stille spørsmål til gjennomføring av konkurransen | 05.10.2022 |
| Frist for å levere idéskisse | 14.10.2022 kl. 16.00 |
| Tilbudsåpning | Uke 42 |
| Evaluering | Uke 42-44 |
| Kontraktsinngåelse | Uke 45 |
| Tilbudets vedståelsesfrist | 60 dager |

Det gjøres oppmerksom på at dette er en tentativ fremdriftsplan, og at tidspunktene etter tilbudsfristen er foreløpige og kan avvike fra det som fremgår av tabellen. Eventuelle endringer vil bli meddelt leverandørene.

### Åpent tilbudsmøte

Oppdragsgiver inviterer til et digitalt tilbudsmøte 14. september 2022 fra klokken 12.00-14.00. Her vil det redegjøres for sentrale deler av konkurransegrunnlaget og det vil bli muligheter for å stille spørsmål.

### Tentativ fremdriftsplan for gjennomføring av fase 1-3

Oppdragsgiver har lagt opp til følgende tidsrammer for prosessen:

|  |
| --- |
| **FASE 1 – UTVIKLING AV LØSNINGSFORSLAG** |
| **Aktivitet** | **Tidspunkt** |
| Frist for leveranse av skatteattest som ikke er eldre enn 6 mnd. | November 2022 |
| Kontraktsinngåelse. | November 2022 |
| Siste frist for levering av løsningsforslag | Februar 2023 |
| Evaluering av løsningsforslag | Mars 2023  |
| **FASE 2 – UTVIKLING AV EN PROTOTYPE** |
| **Aktivitet** | **Tidspunkt** |
| Frist for leveranse av skatteattest som ikke er eldre enn 6 mnd. | Mars 2023 |
| Avrop på fase 2 | Mars 2023 |
| Siste frist for levering av prototype | Mars 2024 |
| Evaluering av prototype | April 2024 |
| **FASE 3 - FELTTESTING AV LØSNINGEN** |
| **Aktivitet** | **Tidspunkt** |
| Frist for leveranse av skatteattest som ikke er eldre enn 6 mnd. | April 2024 |
| Avrop på fase 3 | April 2024 |
| Felttest ferdigstilt | Juli 2025 |
| Avslutning av førkommersiell anskaffelse | Oktober 2025 |

# KVALIFIKASJONSKRAV

Leverandørens kvalifikasjoner vil bli vurdert ut ifra innlevert dokumentasjon. Kun leverandører som oppfyller kvalifikasjonskravene vil få sine tilbud evaluert. Oppfyllelse av kvalifikasjonskravene nedenfor er følgelig en forutsetning for videre deltakelse i konkurransen.

## Leverandørens registrering, autorisasjon mv.

| **Krav**  | **Dokumentasjonskrav**  |
| --- | --- |
| Leverandøren skal være registrert i et foretaksregister, faglig register eller et handelsregister i den staten leverandøren er etablert. | * Norske selskaper: Firmaattest.
* Utenlandske selskaper: Godtgjørelse på at selskapet er registrert i foretaksregister, faglig register eller et handelsregister i den staten leverandøren er etablert.
 |
| Leverandøren skal ha ordnede forhold med hensyn til betaling av skatt. | * Skatteattest som ikke er eldre enn 6 måneder.
 |

Leverandøren(e)/tilbyder(ne) kan danne et konsortium, bestående av flere aktører. Denne muligheten gjelder der enkeltaktører ikke kan levere et tilbud som dekker hele behovsbeskrivelse på egenhånd. Det må fremkomme av tilbudet hvem som deltar i konsortiet. Det må i tilbudet oppgis:

* en hovedkontaktperson,
* ansvarsfordeling mellom partene og
* hvem som har beslutningsmyndighet.

Det stilles som et krav om at leverandør/tilbyder har en egen FoU-enhet, eller tilknytter seg en forskningsinstitusjon i forbindelse med dokumentasjon på datakvalitet. Se Bilag 1 for mer informasjon.

## Konsortier og underleverandører

Dersom leverandøren inngir tilbud i samarbeid med andre eller skal benytte underleverandører ved deltakelse i konkurransen, skal leverandøren dokumentere overfor oppdragsgiver at den vil ha rådighet over de nødvendige ressursene. Dette skal gjøres ved å fremlegge en forpliktelseserklæring (Bilag 10).

Dersom leverandøren skulle ha behov for å bytte samarbeidspartner(e) underveis i konkurransen, skal oppdragsgiver opplyses om dette. Oppdragsgiver kan ikke nekte utskiftning av leverandørens samarbeidspartnere uten saklig grunn.

## Det europeiske egenerklæringsskjemaet

Som en foreløpig dokumentasjon på oppfyllelse av kvalifikasjonskrav og at det ikke foreligger avvisningsgrunner, skal leverandøren fylle ut vedlagte ESPD-skjema. Skjemaet skal leveres sammen med forespørsel om deltakelse.

Oppdragsgiver kan på ethvert tidspunkt i konkurransen be leverandøren om å levere alle eller deler av dokumentasjonsbevisene dersom det er nødvendig for å sikre at konkurransen gjennomføres på riktig måte.

# TILDELINGSKRITERIER

Tildeling av kontrakten/oppdaget skjer på basis av hvilket tilbud som har den beste Løsningen. Løsningen skal oppfylle samtlige A-krav og evalueres basert på tabell 2 i Bilag 1. Evalueringskriterier er direkte knyttet opp mot punktene i tabell 2.

| Ref. | Evalueringskriterier | Vekt | Dokumentasjonskrav |
| --- | --- | --- | --- |
| **B 1** | **Leverandørens idéskisse**Under dette kriteriet vurderes:* Hvor bra idéen svarer på oppdragsgivers behovsbeskrivelse, se bilag 1.
* Hvordan idéskissen svarer opp på prosjektets resultatmål
* Kan løsningen tilpasses fartøy av ulik størrelse og ulike fangstredskaper, slik at en større del av fiskeflåten kan dekkes.
 | 50 % | * Leverandørens skisse og beskrivelse av løsningsforslag, se krav i Bilag 1
* Tegning og teknisk beskrivelse av tenkt prototype
* Beskrivelse av hvor teknologien i løsningen står i dag, og hvilket FoU-arbeid som må gjøres for å bygge en kommersiell løsning.
 |
| **B 2** | **Gjennomføringsevne**Under dette kriteriet vurderes:* Prosjektgruppens erfaring og kapasitet
* Tilgjengelig personell til å gjennomføre prosjektets faser.
* Plan for fremdrift og budsjett for prosjektets 3 faser.
* Tilknytning til andre relevante prosjekter og aktiviteter
 | 20 % | * Bekrivelse av leverandørens ressurser og deres kompetanse for å realisere idéen, herunder:
* Leverandørens ressurser og kompetanse for å realisere løsningen.
* Fremdriftsplan for prosjektets 3 faser.
* Leverandørens finansieringsplan og budsjett, timebruk, egeninnsats, samt andre offentlige tilskudd eller annen finansiering.
 |
| **B 3** | **Insentiver for fiskerinæringen:**-Enhver funksjonalitet som vil kunne gi positive insentiver for fiskerinæringen til å ta i bruk Løsningen. | 15 % | * Beskrivelse av funksjonaliteter Leverandør mener at vil gi fiskerinæringen insentiv til å ta i bruk Løsningen.
 |
| **B 4** | **Annen funksjonalitet:**Under dette kriteriet vurderes:* Tilleggsfunksjonalitet Løsningen vil kunne tilføre. Se pkt. B4 i Tabell 2 i bilag 1, for funksjonalitet Løsningen med fordel kan inneha.
 | 15 % | * Beskrivelse av hvilken tilleggsfunksjonalitet Løsningen har utover minimumsfunksjonalitet listet i A-krav.
 |

# INNLEVERING AV TILBUD I KONKURRANSEN

Tilbudet skal leveres via konkurransegjennomføringsverktøyet (EU-supply).

Komplett tilbud skal bestå av følgende:

|  |
| --- |
| Dokumentasjon |
| 1. Leverandørens idéskisse, beskrivelse av løsningsforslag med teknisk beskrivelse av prototype og eventuelle tegninger, jf. pkt. 6. og Bilag 1. Bilag 2 benyttes for beskrivelse.
 |
| 1. Utfylt ESPD egenerklæringsskjema, jf. pkt. 5.3. Elektronisk utfylt i KGV(EU-supply). Gjelder for alle parter som deltar i konkurransen og/eller for virksomheter Leverandøren støtter seg på for å gjennomføre prosjektet.
 |
| 1. Forpliktelseserklæring eller samarbeidsavtale, jf. pkt. 5.2
 |
| 1. Tilbudsbrev signert av person/personer med myndighet til å forplikte Leverandør/Konsortiet. Benytt Bilag 10
 |
| 1. Leverandørs beskrivelse av prosjektet gjennomføring, inklusivt ressurser, fremdriftsplan og finansieringsplan. Bilag 4, 6 og 7 benyttes.
 |
| 1. Eventuelt sladdet utgave av tilbudet, jf. pkt. 2.10.
 |
| 1. Eventuelle forbehold skal klart fremkomme av tilbudsbrevet, med henvisning til sidetall og punktnummer i forbeholdet framkommer.
 |
| 1. Skatteattest som ikke er eldre enn 6 måneder.
 |

# VEDLEGG

* Utkast til Forsknings- og utviklingsavtale om før-kommersielt kjøp m/bilag